Rafael Tolói

Rafael Tolói (sündinud 10. oktoobril 1990 Glória d'Oestes) on Brasiilia-Itaalia jalgpallur, kes mängib keskkaitsjana Itaalia kõrgliiga klubis Atalanta. Ta on klubi meeskonna kapten.

Ta alustas klubikarjääri Brasiilia klubis Goiás, mille põhimeeskonnas debüteeris ta 2008. aastal.

2012. aasta juulis sõlmis ta viieaastase lepingu Brasiilia kõrgliiga klubiga São Paulo. Samal aastal võitis ta São Pauloga Copa Sudamericana. Hooaja 2013–14 teises pooles mängis ta São Paulost laenul Itaalia kõrgliiga klubis AS Roma.

2015. aasta augustis siirdus ta 3,5 miljoni euro eest Atalantasse.

2009. aastal tuli Tolói Brasiilia kuni 20-aastaste koondisega Lõuna-Ameerika juunioride meistriks. Samal aastal osales ta koondisega ka juunioride maailmameistrivõistlustel, kus saavutati teine koht.

2021. aasta veebruaris sai ta Itaalia kodakondsuse."Atalanta's Toloi available for Italy". Football Italia. 17.2.2021. Vaadatud 26.2.2021

 Saavutused 
Goiás
Campeonato Goiano: 2009, 2012
São Paulo
Copa Sudamericana: 2012

 Viited 

Kategooria:Brasiilia jalgpallurid
Kategooria:São Paulo FC mängijad
Kategooria:AS Roma mängijad
Kategooria:Atalanta BC mängijad
Kategooria:Serie A mängijad
Kategooria:Sündinud 1990